CELEX: 31981R3658
Language: el
Date: 1981-12-15 00:00:00
Title: Κανονισμός (EOK) αριθ. 3658/81 τού Συμβουλίου τής 15ης Δεκεμβρίου 1981 περί τετάρτης τροποποιήσεως τού κανονισμού (EOK) αριθ. 351/79 περί προσθήκης αλκοόλης σέ προϊόντα πού προέρχονται από τόν αμπελοοινικό τομέα

Avis juridique important

|

31981R3658

Κανονισμός (EOK) αριθ. 3658/81 τού Συμβουλίου τής 15ης Δεκεμβρίου 1981 περί τετάρτης τροποποιήσεως τού κανονισμού (EOK) αριθ. 351/79 περί προσθήκης αλκοόλης σέ προϊόντα πού προέρχονται από τόν αμπελοοινικό τομέα  

Επίσημη Εφημερίδα αριθ. L 366 της 22/12/1981 σ. 0001 - 0002 Ισπανική ειδική έκδοση: Κεφάλαιο 03 τόμος 23 σ. 0241  Πορτογαλική ειδική έκδοση : Κεφάλαιο 03 τόμος 23 σ. 0241 

***** ΚΑΝΟΝΙΣΜΟΣ (ΕΟΚ) αριθ. 3658/81 ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί τετάρτης τροποποιήσεως του κανονισμού (ΕΟΚ) αριθ. 351/79 περί προσθήκης αλκοόλης σε προϊόντα που προέρχονται από τον αμπελοοινικό τομέα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (2), και ιδίως το άρθρο 42 παράγραφος 2,  την πρόταση της Επιτροπής,  Εκτιμώντας:  ότι, αναμένοντας τη θέσπιση των διατάξεων που συμπληρώνουν ή εναρμονίζουν τους ορισμούς των αφρωδών οίνων και των προϊόντων της κλάσεως 22.06 του Κοινού Δασμολογίου, πρέπει να παραταθεί κατά ένα έτος η ισχύς των διατάξεων που αναφέρονται στο άρθρο 4 του κανονισμού (ΕΟΚ) αριθ. 351/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3196/80 (4)· ότι, εξάλλου, η κτηθείσα πείρα δείχνει ότι δεν υπάρχει κίνδυνος να προκληθούν δυσχέρειες από την παράταση αυτή·  ότι δεν υφίστανται πλέον οι προϋποθέσεις που δικαιολογούσαν την προσθήκη αλκοόλης στους επιτραπέζιους οίνους και στους v.q.p.r.d. που αποστέλλονται στα μη ευρωπαϊκά τμήματα των Κρατών μελών· ότι πρέπει, ως εκ τούτου, να ανακληθεί η προς το σκοπό αυτόν άδεια που παρεσχέθη με το άρθρο 1 σημείο 1 του κανονισμού (ΕΟΚ) αριθ. 351/79, προβλέποντας συγχρόνως σύντομη μεταβατική περίοδο που να επιτρέπει σε όλους τους ενδιαφερόμενους να προσαρμοσθούν στις νέες διατάξεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 351/79 τροποποιείται ως εξής:  1. Στο άρθρο 1, το σημείο 1 αντικαθίσταται από το ακόλουθο κείμενο:  «1. επιτραπέζιους οίνους και τους v.q.p.r.d. οταν κλιματικές συνθήκες ή καταναλωτικές συνήθειες καθιστούν απαραίτητη την προσθήκη αλκοόλης και όταν:  - εξάγονται στις τρίτες χώρες,  ή  - αποστέλλονται σε μη ευρωπαϊκά τμήματα των Κρατών μελών, υπό τον όρο ότι δεν επαναποστέλλονται στα ευρωπαϊκά τμήματα των Κρατών μελών·».  2. Στο γαλλικό και ελληνικό κείμενο, στο άρθρο 2 παράγραφος 1, παρεμβάλλεται ο όρος «vol» μετά τους όρους «95 %», «52 %» και «80 %».  3. Το άρθρο 4 αντικαθίσταται από το ακόλουθο κείμενο:  «Άρθρο 4  1. Το άρθρο 1 σημείο 1 δεύτερη περίπτωση εφαρμόζεται μέχρι τις 31 Αυγούστου 1982.  2. Εφαρμόζονται μέχρι τις 31 Δεκεμβρίου 1982:  - το άρθρο 1 σημείο 2 περίπτωση β και σημείο 3,  - το άρθρο 2 παράγραφος 1 δεύτερο εδάφιο, στο μέτρο που αναφέρεται στα προϊόντα του άρθρου 1 σημείο 2 περίπτωση β,  - το άρθρο 2 παράγραφος 2, στο μέτρο που αναφέρεται στα προϊόντα του άρθρου 1 σημείο 3.».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 359 της 15. 12. 1981, σ. 1.  (3) ΕΕ αριθ. L 54 της 5. 3. 1979, σ. 90.  (4) ΕΕ αριθ. L 333 της 11. 12. 1980, σ. 6.